ai4bharat/Pralekha huggingface dataset:
পরিবেশওঅরণ্যমন্ত্রক
বিশ্ব পরিবেশ দিবসের প্রাক্কালে কেন্দ্রীয় পরিবেশ মন্ত্রী #selfiewithsapling প্রচারের সূচনা করলেন
কেন্দ্রীয় পরিবেশ মন্ত্রী শ্রী প্রকাশ জাভড়েকর বিশ্ব পরিবেশ দিবসের প্রাক্কালে আজ কেন্দ্রীয় পরিবেশ মন্ত্রী #selfiewithsapling প্রচারের সূচনা করলেন। এই প্রচারে অংশ নেওয়ার জন্য সাধারণ মানুষ চারাগাছ লাগিয়ে তার সঙ্গে সেল্ফি তুলে সোশ্যাল মিডিয়ায় পোস্ট করতে পারেন। কেন্দ্রীয় মন্ত্রী বলেন, পরিবেশ সচেতনতায় এবং পরিবেশ রক্ষায় সাধারণ মানুষকে নিয়ে আন্দোলন গড়ে তোলা দরকার। তিনি আরও বলেন, বিশ্ব পরিবেশ দিবসে বিখ্যাত ক্রিকেটার কপিল দেব এবং বলিউড অভিনেতা জ্যাকি শ্রফ নতুন দিল্লির পরিবেশ ভবন চত্ত্বরে তাঁর সঙ্গে বৃক্ষরোপন করবেন।
(Visitor Counter : 110
প্রধানমন্ত্রীরদপ্তর
দেশের সবক’টি পরিবারের সুস্বাস্থ্য কামনায় জাতীয় পুষ্টি মাস সফল করে তোলার আহ্বান জানালেন প্রধানমন্ত্রী
নয়াদিল্লি, ১ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী বলেছেন যে জাতীয় পুষ্টি মাস উদযাপন হল এক বিশেষ অভিযান যার লক্ষ্য হল আমাদের সকলের পরিবার-পরিজনের সুস্বাস্থ্য নিশ্চিত করা। দেশবাসীর অংশগ্রহণের মধ্য দিয়ে এই অভিযান সফল হয়ে উঠবে বলেই আমার বিশ্বাস।
এই প্রসঙ্গে ‘মন কি বাত’-এর একটি ভিডিও তিনি তুলে ধরেছেন সকলের সামনে। ঐ ভিডিও-য় জাতীয় পুষ্টি মাস সম্পর্কে কিছু বক্তব্য রেখেছিলেন তিনি।
AC/SKD/DM/
(
প্রধানমন্ত্রীরদপ্তর
ডঃ রাজেন্দ্র প্রসাদের জন্মদিনে প্রধানমন্ত্রীর শুভেচ্ছা
নতুনদিল্লি, ৩রা ডিসেম্বর, ২০২০
প্রধানমন্ত্রী শ্রী নরেন্দ্র মোদী ভারতের প্রথম রাষ্ট্রপতি ডঃ রাজেন্দ্র প্রসাদকে তাঁর জন্মদিনে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ প্রাক্তন রাষ্ট্রপতি ডঃ রাজেন্দ্র প্রসাদকে তাঁর জন্মদিনে শ্রদ্ধা জানাই। স্বাধীনতা সংগ্রাম ও সংবিধান তৈরিতে তাঁর গুরুত্বপূর্ণ ভূমিকা ছিল। তাঁর অনাড়ম্বর জীবন ও সঠিক সিদ্ধান্ত নেবার ক্ষমতা দেশবাসীকে অনুপ্রাণিত করবে।“
শিল্পওবাণিজ্যমন্ত্রক
রপ্তানি প্রসার পর্ষদ
নয়াদিল্লি, ২৩ সেপ্টেম্বর, ২০২০
ভারতীয় পণ্য সামগ্রীর রপ্তানি প্রসারের উদ্দেশ্যে সোস্যাইটিজ রেজিস্ট্রেশন অ্যাক্ট/কোম্পানি আইনের আওতায় রপ্তানিকারীদের সুসংগঠিত সংগঠন হিসাবে রপ্তানি প্রসার পর্ষদ স্থাপন করা হয়। এই পর্ষদ ২০১৫-২০ পর্যন্ত বৈদেশিক বাণিজ্য নীতির অ্যাপেন্ডিক্স 2T-তে উল্লিখিত বিভিন্ন পণ্য সামগ্রী ও পরিষেবার প্রসারের কাজে যুক্ত। বাণিজ্য দপ্তরে এ ধরনের ১৪টি রপ্তানি প্রসার পর্ষদ নথিভুক্ত হয়েছে। রপ্তানি প্রসার পর্ষদগুলির কাজকর্ম সম্পর্কিত পর্যালোচনা প্রতিবেদন প্রতি বছর বার্ষিক প্রতিবেদন সহ সংসদে পেশ করা হয়।
বাণিজ্য দপ্তরের স্বীকৃত রপ্তানি প্রসার পর্ষদগুলি নিম্নরূপ –
• ইইপিসি ইন্ডিয়া, কলকাতা
• কেমিকেল অ্যান্ড অ্যালায়েড প্রোডাক্ট এক্সপোর্ট প্রোমোশন কাউন্সিল, কলকাতা
• শীল্যাক অ্যান্ড ফরেস্ট প্রোডাক্টস রপ্তানি প্রসার পর্ষদ, কলকাতা রয়েছে
• রত্নালঙ্কার রপ্তানি প্রসার পর্ষদ, মুম্বাই
• ভারতীয় তৈলবীজ ও পণ্য রপ্তানি প্রসার পর্ষদ, মুম্বাই
• ফার্মাসিউটিক্যালস রপ্তানি প্রসার পর্ষদ, হায়দরাবাদ
• সার্ভিসেস এক্সপোর্ট প্রোমোশন কাউন্সিল, নতুন দিল্লি
রাজ্যসভায় আজ এক লিখিত জবাবে এই তথ্য দেন বাণিজ্য ও শিল্প মন্ত্রী শ্রী পীযূষ গোয়েল।
CG/BD/SB
(Visitor Counter : 138
সারওরসায়নমন্ত্রক
অত্যাবশ্যকীয় ওষুধপত্রের যোগান
নতুন দিল্লি, ৩ আগস্ট, ২০২১
অত্যাবশ্যকীয় ওষুধপত্রের যোগান বাড়াতে সরকার একাধিক পদক্ষেপ নিয়েছে। এর মধ্যে রয়েছে - বর্তমানে চালু ওষুধ নির্মাতা সংস্থাগুলিকে নতুন উৎপাদন কেন্দ্র স্থাপনের অনুমতি, যাতে তাদের উৎপাদন ক্ষমতা বাড়ানো যায়। নতুন উৎপাদক সংস্থা বা আমদানিকারীদের দ্রুত লাইসেন্স প্রদান। কাঁচামাল সংগ্রহে উৎপাদকদের সাহায্য। রপ্তানিকারকদের ওষুধপত্র রপ্তানির ক্ষেত্রে নির্দিষ্ট সময় অন্তর নিষেধাজ্ঞা জারি প্রভৃতি। দেশে ওষুধপত্রের উৎপাদন বাড়াতে, ওষুধ নির্মাতা সংস্থাগুলির সঙ্গে নিয়মিত বৈঠক করা হচ্ছে। এমনকি, কোভিড-১৯-এর চিকিৎসার জন্য প্রয়োজনীয় যাবতীয় গুরুত্বপূর্ণ ওষুধপত্রের যোগান সুনিশ্চিত করতে নিয়মিত ভাবে সাপ্তাহিক ভিত্তিতে খুচরো ফার্মাসিগুলির ওপর নজর রাখা হচ্ছে।
মার্কিন যুক্তরাষ্ট্রের জিলেড লাইফ সায়েন্সেস সংস্থার পেটেন্ট বা শর্তধারী ওষুধ রেমডিসিভির ৭টি ভারতীয় লাইসেন্স প্রাপ্ত সংস্থা উৎপাদন করে থাকে। দেশে ওষুধ উৎপাদনের পরিমাণ গত এপ্রিল মাসের মাঝামাঝি সময়ে ছিল ৩৮ লক্ষ ভায়াল। এই পরিমাণ জুন মাসে বেড়ে হয়েছে প্রায় ১২২ লক্ষ। লাইসেন্স প্রাপ্ত ভারতীয় ৭টি সংস্থা গত পয়লা এপ্রিল থেকে ২৫ জুলাই পর্যন্ত ১ কোটি ৬৮ লক্ষ ১৪ হাজারের বেশি রেমডিসিভির ভায়াল উৎপাদন করেছে।
ফার্মাসিউটিক্যালস দপ্তর এবং ড্রাগ কন্ট্রোলার জেনারেল অফ ইন্ডিয়া  নতুন উৎপাদন কেন্দ্রগুলির জন্য দ্রুত ছাড়পত্র দিতে ঘনিষ্ঠ সমন্বয় বজায় রেখে কাজ করে চলেছে। এছাড়াও ফার্মাসিউটিক্যালস দপ্তর এবং মার্কিন যুক্তরাষ্ট্রে ভারতীয় দূতাবাস লিপসোম্যাল অ্যাম্ফোটেরিসিন বি ওষুধ আমদানির পরিমাণ বাড়াতে উৎপাদক সংস্থা ও আমদানিকারীদের সঙ্গে নিরন্তর যোগাযোগ বজায় রেখে চলেছে। লোকসভায় আজ এক লিখিত জবাবে এই তথ্য দেন রয়াসন ও সার মন্ত্রী শ্রী মনসুখ মান্ডব্য।
CG/BD/AS
(Visitor Counter : 69
প্রধানমন্ত্রীরদপ্তর
প্রধানমন্ত্রী উত্তরপ্রদেশের হাপুরে রাসায়নিক কারখানায় দুর্ঘটনার জেরে প্রাণহানির ঘটনায় শোক প্রকাশ করেছেন
নতুন দিল্লি,৪ জুন,২০২২
প্রধানমন্ত্রী শ্রী নরেন্দ্র মোদী উত্তরপ্রদেশের হাপুরে একটি রাসায়নিক কারখানায় দুর্ঘটনার জেরে প্রাণহানির ঘটনায় গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন;
"উত্তরপ্রদেশের হাপুরের রাসায়নিক কারখানায় দুর্ঘটনা হৃদয় বিদারক। যারা প্রাণ হারিয়েছেন তাদের পরিবারের প্রতি আমি সমবেদনা প্রকাশ করছি। রাজ্য সরকার আহতদের চিকিৎসায় তৎপর এবং সম্ভাব্য সব ধরনের সাহায্য করছে:প্রধানমন্ত্রী"
CG/SS/SKD
(
প্রধানমন্ত্রীরদপ্তর
প্রধানমন্ত্রী উজবেকিস্তানের সমরখন্দে রুশ ফেডারেশনের রাষ্ট্রপতির সঙ্গে দেখা করেছেন
নয়াদিল্লি, ১৬ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী সাংহাই কোঅপারেশন অর্গানাইজেশন  ২২তম বৈঠকের ফাঁকে উজবেকিস্তানের সমরখন্দে রুশ ফেডারেশনের রাষ্ট্রপতি ভ্লাদিমির পুতিনের সঙ্গে দেখা করেছেন।
দুই নেতা বিভিন্ন স্তরে যোগাযোগ সহ দ্বিপাক্ষিক মৈত্রীর দীর্ঘস্থায়ী গতিতে সন্তোষ প্রকাশ করেছেন। রাষ্ট্রপতি পুতিন এ মাসের গোড়ায় ভ্লাদিভোস্তকে ইস্টার্ন ইকোনমিক ফোরামে প্রধানমন্ত্রীর ভিডিও বার্তার প্রশংসা করেন।
দুই নেতা দ্বিপাক্ষিক সহযোগিতার গুরুত্বপূর্ণ বিষয়ের পাশাপাশি আঞ্চলিক এবং আন্তর্জাতিক বিষয়ে আলোচনা করেন। বর্তমান ভূ-রাজনৈতিক পরিস্থিতি থেকে উদ্ভুত সমস্যার পরিপ্রেক্ষিতে আন্তর্জাতিক খাদ্য নিরাপত্তা, শক্তি নিরাপত্তা এবং সারের প্রাপ্যতার মতো বিষয়গুলি নিয়েও আলোচনা হয়।
ইউক্রেনের চলতি সংঘর্ষের পরিপ্রেক্ষিতে প্রধানমন্ত্রী পুনরায় দ্রুত হিংসা বন্ধের আহ্বান জানান এবং আলোচনা ও কূটনীতির প্রয়োজনীয়তার কথা বলেন।
কূটনৈতিক সম্পর্কের ৭৫তম বছরে এ বছর দুই নেতার এটাই প্রথম বৈঠক। তাঁরা পারস্পরিক যোগাযোগ রাখার বিষয়ে সম্মত হন।
PG/AP/NS
(
রেলমন্ত্রক
দক্ষিণ -পূর্ব রেল ৮ নভেম্বর নাগাদ ১০৪টি শহরতলির ট্রেন চালাবে
কলকাতা, ২ নভেম্বর, ২০২১
দক্ষিণ- পূর্ব রেল পশ্চিমবঙ্গ সরকারের কাছ থেকে নির্দেশ পাওয়ার অনতিবিলম্বে পর্যায়ক্রমে লোকাল ট্রেন পরিষেবা চালু করার সিদ্ধান্ত নিয়েছে। রেলের পক্ষ থেকে জানানো হয়েছে, গত ৩১ অক্টোবর ৪৮টি শহরতলির লোকাল ট্রেন পরিষেবা শুরু হয়েছে। সুরক্ষা ব্যবস্থা, রেলকর্মী এবং কামরার সংখ্যার ভিত্তিতে প্রথম পর্যায়ে এই ৪৮টি ট্রেন পরিষেবা শুরু হয়। লোকাল ট্রেনগুলি হাওড়া - খড়গপুর - মেদিনীপুর, শালিমার - সাঁতরাগাছি, পাঁশকুড়া - হলদিয়া, সাঁতরাগাছি - আমতা এবং তমলুক - দীঘা রুটে চলছে।
শহরতলির যাত্রীদের আরও পরিষেবা দিতে দক্ষিণ-পূর্ব রেল পর্যায়ক্রমে বেশ কয়েকটি লোকাল ট্রেন পরিষেবা শুরু করার সিদ্ধান্ত নিয়েছে।
দক্ষিণ-পূর্ব রেল কর্তৃপক্ষ জানিয়েছে, ৮ নভেম্বর নাগাদ লোকাল ট্রেন পরিষেবা ৪৮ থেকে বাড়িয়ে ১০৪ করা হবে। এরমধ্যে, ৫১টি শহরতলির ট্রেন আপ রুটে এবং ৫৩টি ডাউন রুটে চলবে। ধীরে ধীরে দক্ষিণ -পূর্ব রেলের লোকাল ট্রেন পরিষেবার সংখ্যা বেড়ে ১৪৭-এ দাঁড়াবে।
দক্ষিণ- পূর্ব রেলের পক্ষ থেকে যে ১০৪টি ট্রেন পরিষেবা ইতিমধ্যেই শুরু হয়েছে বা হতে চলেছে তা নিম্নরূপ -
আপ রুটে : হাওড়া - মেদিনীপুর শাখায় ১৪টি, হাওড়া - পাঁশকুড়া শাখায় ১২টি, সাঁতরাগাছি - পাঁশকুড়া শাখায় একটি, হাওড়া - আমতা শাখায় ছটি, হাওড়া - হলদিয়া শাখায় দুটি, হাওড়া - খড়গপুর শাখায় ছটি, হাওড়া - মেচেদা শাখায় তিনটি, শালিমার - মেচেদা শাখায় একটি, সাঁতারাগাছি - মেচেদা শাখায় দুটি, পাঁশকুড়া - দীঘা শাখায় একটি, মেচেদা - দীঘা শাখায় একটি, শালিমার - সাঁতরাগাছি শাখায় একটি এবং হাওড়া - বালিচক শাখায় একটি- সহ মোট ৫১টি ট্রেন।
অন্যদিকে, ডাউন রুটে : মেদিনীপুর - হাওড়া শাখায় ১৩টি, মেদিনীপুর - খড়গপুর শাখায় একটি, পাঁশকুড়া - সাঁতরাগাছি শাখায় একটি, পাঁশকুড়া - হাওড়া শাখায় ১২টি, মেচেদা - হাওড়া শাখায় তিনটি, বাগনান - হাওড়া শাখায় দুটি, আমতা - হাওড়া শাখায় ছটি, খড়গপুর - হাওড়া শাখায় সাতটি, হলদিয়া - হাওড়া শাখায় দুটি, দীঘা - পাঁশকুড়া শাখায় একটি, সাঁতরাগাছি - শালিমার শাখায় দুটি, দীঘা - মেচেদা শাখায় একটি, মেচেদা - সঁতরাগাছি শাখায় একটি এবং বালিচক - হাওড়া শাখায় একটি ট্রেন মিলিয়ে মোট ৫৩টি।
শহরতলির ট্রেনের কামরায় নিয়মিত স্যানিটাইজেশনের জন্য দক্ষিণ -পূর্ব রেল যথাযথ ব্যবস্থা গ্রহণ করেছে। যাত্রীরা যাতে যাবতীয় কোভিড-১৯ বিধি মেনে চলেন তা সুনিশ্চিত করতে স্টেশনগুলিতে সচেতনতামূলক বার্তা প্রচার করা হচ্ছে। যাত্রীদের কাছে আবেদন জানানো হয়েছে, একান্ত প্রয়োজন ছাড়া ট্রেন সফর এড়িয়ে চলতে। নজরদারি ব্যবস্থার জন্য ট্রেন ও স্টেশনে সিসি টিভির পাশাপাশি অতিরিক্ত নিরাপত্তাকর্মী মোতায়েন করা হয়েছে।
SSS/BD/AS/
(Visitor Counter : 8
কেন্দ্রীয়মন্ত্রিসভা
অসম, মেঘালয়, লাদাখ ও জম্মু-কাশ্মীরে, ‘প্রধানমন্ত্রী কিষাণ সম্মান নিধি’  প্রকল্পের সুবিধাভোগীদের আধার সংযুক্তিকরণের সময়সীমা ১ এপ্রিল ২০২০ থেকে আগামী ১ বছর বৃদ্ধির সিদ্ধান্ত অনুমোদন কেন্দ্রীয় মন্ত্রিসভার
নতুন দিল্লি, ২২ এপ্রিল, ২০২০
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার আজকের বৈঠকে অসম এবং মেঘালয় ও লাদাখ ও জম্মু-কাশ্মীর কেন্দ্রশাসিত অঞ্চলের ‘প্রধানমন্ত্রী কিষাণ সম্মান নিধি’  প্রকল্পের সুবিধাভোগীদের জন্য আধার সংযুক্তিকরণের সময়সীমা ৩১ মার্চ ২০২১ পর্যন্ত বৃদ্ধির প্রস্তাব অনুমোদন করা হয়েছে।
প্রধানমন্ত্রী, ২৪ ফেব্রুয়ারী ২০১৯ এ এই প্রকল্পটি চালু করেন। দেশের সমস্ত কৃষক পরিবার, যাদের কাছে কৃষিযোগ্য জমি রয়েছে, তাঁরা প্রতি ৪ মাস অন্তর ২০০০ টাকা অর্থাৎ বছরে মোট ৬০০০ টাকা পাবেন। ২০১৮-র ১ ডিসেম্বর এই প্রকল্প কার্যকর হয়। ২০১৯-এর পয়লা ডিসেম্বর এক নির্দেশিকায় জানানো হয়, রাজ্য সরকার এবং কেন্দ্রশাসিত অঞ্চলের প্রশাসনকে পিএম-কিষাণ পোর্টালে উপভোক্তাদের আধার সংযুক্তিকরণ করতে হবে। তবে, জম্মু-কাশ্মীর, লাদাখ, অসম এবং মেঘালয়ে আধারের কাজ খুব কম হওয়ায় এই রাজ্যগুলিতে ৩১ মার্চ ২০২০ পর্যন্ত ছাড় দেওয়া হয়।
পরিস্থিতি বিচার করে সিদ্ধান্ত নেওয়া হয়েছে, যে অসম, মেঘালয়, লাদাখ এবং জম্মু-কাশ্মীরের উপভোক্তাদের আধার সংযুক্তিকরণের কাজটি অসমাপ্ত থাকার দরুন তাঁরা যাতে এই প্রকল্পের সুবিধে থেকে বঞ্চিত না হন, সেই কারণে এই দুই রাজ্য এবং কেন্দ্রশাসিত অঞ্চলগুলির জন্য সময়সীমা বাড়ানো হয়েছে। গত ৮ই এপ্রিল অসমের ২৭,০৯,৫৮৬ জন, মেঘালয়ের ৯৮,৯১৫ জন এবং লাদাখ ও জম্মু-কাশ্মীরের ১০,০১,৬৬৮ জন সুবিধেভোগী কৃষক এই প্রকল্পের প্রথম কিস্তির টাকা পেয়েছেন।
(CG/CB/SFS
স্বাস্থ্যওপরিবারকল্যাণমন্ত্রক
করোনায় ভারতে মৃত্যু হার পয়লা এপ্রিলের পর সবচেয়ে কমে ২.২৩ শতাংশ; সুস্থতার সংখ্যা দ্রুত হারে বেড়ে প্রায় ১০ লক্ষ; গত ২৪ ঘন্টায় সুস্থ হয়েছেন ৩৫ হাজারেরও বেশি
নয়াদিল্লি, ২৯ জুলাই, ২০২০
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির ‘টেস্ট, ট্র্যাক ও ট্রিট’ কৌশল অবলম্বন করে সমন্বয়ের মাধ্যমে কার্যকর করার ফলশ্রুতি-স্বরূপ ভারতে করোনায় মৃত্যু হার বিশ্ব পরিস্থিতির তুলনায় অনেক কম। দেশে মৃত্যু হার সমবেত প্রয়াসের ফলে ক্রমাগত কমছে।
চলতি বছরের পয়লা এপ্রিলের পর আজ করোনায় মৃত্যু হার সবচেয়ে কমে হয়েছে ২.২৩ শতাংশ।
দেশে করোনায় মৃত্যু হারই কেবল কমেনি, সেই সঙ্গে সংক্রমণ মোকাবিলা, প্রতিরোধ ও আক্রান্তদের উপযুক্ত চিকিৎসা-পদ্ধতির কৌশল অবলম্বন করে মৃত্যু হার কমানো সম্ভব হয়েছে। এই পদ্ধতি গ্রহণের ফলে আজ নিয়ে পর পর ৬ দিন দৈনিক-ভিত্তিতে সুস্থতার সংখ্যা ৩০ হাজারেরও বেশি বেড়েছে।
দেশে সুস্থতার সংখ্যা দ্রুত অগ্রগতি ঘটে প্রায় ১০ লক্ষে পৌঁছেছে। গত ২৪ ঘন্টায় ৩৫ হাজার ২৮৬ জন রোগী সুস্থ হয়েছেন। এর ফলে, সুস্থতার সংখ্যা বেড়ে হয়েছে ৯ লক্ষ ৮৮ হাজার ২৯। কোভিড-১৯ এ আক্রান্তদের মধ্যে সুস্থতার হার সর্বাধিক বেড়ে ৬৪.৫১ শতাংশ হয়েছে। সুস্থতার হার ক্রমাগত বাড়তে থাকায় আক্রান্ত ও সুস্থতার মধ্যে ফারাক আরও কমে হয়েছে ৪ লক্ষ ৭৮ হাজার ৫৮২। বর্তমানে নিশ্চিতভাবে করোনায় আক্রান্ত ৫ লক্ষ ৯ হাজার ৪৪৭ জন চিকিৎসাধীন রয়েছেন।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB
প্রতিরক্ষামন্ত্রক
প্রেস বিজ্ঞপ্তি
কলকাতা, ২৩ মে, ২০২০
পশ্চিমবঙ্গের আমফান ঘূর্ণিঝড় বিধ্বস্ত এলাকায় দ্রুত পরিস্থিতি স্বাভাবিক করতে সেনাবাহিনীর পাঁচ কলাম সেনা রাজ্য প্রশাসনকে সাহায্য করছে। ইতিমধ্যেই এরা কলকাতা এবং দুই ২৪ পরগনার ঘূর্ণিঝড় বিধ্বস্ত বিভিন্ন এলাকায় কাজে নেমে পড়েছেন। সেনাকর্মীরা টালিগঞ্জ, বালিগঞ্জ, রাজারহাট, নিউটাউন, বেহালা ও ডায়মন্ড হারবার এলাকায় গাছ কাটার এবং রাস্তা পরিষ্কারের সরঞ্জাম নিয়ে কাজ করছেন। রাজ্য সরকারের অনুরোধের প্রেক্ষিতে রাজ্য প্রশাসনকে সহায়তার জন্যই এই পাঁচ কলাম সেনা পাঠানো হয়। এক একটি কলামে রয়েছেন ৩৫ জন সেনা। রয়েছেন সেনা অফিসার এবং জেসিও-রাও।
(CG/SS/NS
মানবসম্পদবিকাশমন্ত্রক
নতুন শিক্ষা নীতি-২০২০ কার্যকর করার বিষয় নিয়ে কেন্দ্রীয় শিক্ষা মন্ত্রীর পর্যালোচনা বৈঠক
নয়াদিল্লী, ২৯ জানুয়ারি, ২০২১
কেন্দ্রীয় শিক্ষা মন্ত্রী শ্রী রমেশ পোখরিয়াল নিশাঙ্ক নতুন শিক্ষানীতি-২০২০ কার্যকর করার বিষয় নিয়ে পর্যালোচনার জন্য মন্ত্রকের শীর্ষ আধিকারিকদের সঙ্গে বৈঠক করেছেন।
শ্রী পোখরিয়াল এই নীতি সুষ্ঠুভাবে কার্যকর করতে সমন্বয় সাধনের জন্য সংশ্লিষ্ট সকল মন্ত্রকে নোডাল ব্যক্তি নিয়োগের নির্দেশ দিয়েছেন। তিনি আরও জানান উচ্চশিক্ষা ক্ষেত্রে ১৮১টি সুনির্দিষ্ট কাজ চিহ্নিত করা হয়েছে। প্রতিটি কাজের ক্ষেত্রে একজন করে দায়িত্বে থাকবে এগুলি বাস্তবায়নের জন্য।
মন্ত্রী এদিন জানান সরকার খুব শীঘ্রই ভার্চুয়াল বিশ্ববিদ্যালয় প্রতিষ্ঠার জন্য প্রয়োজনীয় পদক্ষেপ গ্রহণ করবে, যা উন্মুক্ত বিশ্ববিদ্যালয়ের ধারণা থেকে পৃথক হবে। উচ্চশিক্ষা ক্ষেত্রে কাঙ্খিত লক্ষ্য অর্জনে এই ধরণের বিশ্ববিদ্যালয় বিশেষ সাহায্য করবে বলেও তিনি জানান। কেন্দ্রীয় মন্ত্রী বলেন, নতুন শিক্ষানীতিতে এ বিষয়ে বিশেষ জোর দেওয়া হয়েছে।
শ্রী পোখরিয়াল বলেন, জাতীয় শিক্ষা প্রযুক্তি ফোরাম  বিষয়ে ধ্যান-ধারণা ইউজিসি/এআইসিটিই-তে তুলে ধরা হয়েছে। এ বিষয়ে খুব শীঘ্রই কাজ শুরু হবে বলে তিনি জানান। উচ্চশিক্ষা ক্ষেত্রে মাতৃ ভাষায় পড়াশোনা করার জন্য কৃত্রিম বুদ্ধিমত্তা এবং মেশিন লার্নিং প্রযুক্তি ব্যবহারের আহ্বান জানান কেন্দ্রীয় মন্ত্রী।
শ্রী পোখরিয়াল বলেন, ‘ভারতে পড়াশোনা করার কর্মসূচি’ বা স্টাডি ইন ইন্ডিয়া প্রোগ্রাম প্রচার করার বিষয়ে আরো বৃহত্তর পদক্ষেপ গ্রহণ করা হবে। তিনি ‘ভারতে থাকা’ বা স্টে ইন ইন্ডিয়া কর্মসূচি বিষয়ে কমিটি গঠনের কাজটি একটি মিশন মোডে নেওয়া এবং তার প্রতিবেদন ১৫ দিনের মধ্যে জমা দেওয়ার জন্য আহ্বান জানান। তিনি বলেন,এই কমিটির শিক্ষার্থীদের পড়াশোনা করার জন্য বিদেশে যাওয়ার পিছনে কারণ বিশ্লেষণ করা উচিত ।
প্রতিরক্ষামন্ত্রক
২০২০-২১ শিক্ষাবর্ষে ৫টি সৈনিক বিদ্যালয়ে ছাত্রীদের অনলাইনে নিবন্ধীকরণ প্রক্রিয়া শুরু
নয়াদিল্লি, ২৭ নভেম্বর, ২০১৯
দেশের ৫টি সৈনিক বিদ্যালয়ে ২০২০ – ২১ শিক্ষাবর্ষ থেকে ছাত্রী ভর্তির জন্য অনলাইনে নিবন্ধীকরণের প্রক্রিয়া শুরু হয়েছে। এই পাঁচটি বিদ্যালয় রয়েছে, যথাক্রমে – মহারাষ্ট্রের চন্দ্রপুর, কর্ণাটকের বিজাপুর ও কোড়াগু, অন্ধ্রপ্রদেশের কালিকিরি এবং উত্তরাখন্ডের ঘোড়াখালে।
www.sainikschooladmission.in – এই ওয়েবসাইট থেকে অনলাইনের আবেদনপত্র এবং মডেল প্রশ্নপত্র পাওয়া যাবে। নিবন্ধীকরণের শেষ দিন ৬ই ডিসেম্বর। প্রবেশিকা পরীক্ষা নেওয়া হবে ৫ই জানুয়ারি।
ভর্তির প্রক্রিয়া -
ভর্তির বয়স : যেসব ছাত্রীর জন্ম তারিখ ২০০৮ – এর পয়লা জানুয়ারি থেকে ২০১০ – এর ৩১শে মার্চের মধ্যে।
ভর্তি পরীক্ষার বিষয় : লিখিত পরীক্ষা  গণিত , সাধারণ জ্ঞান , ভাষা  এবং মেধা ।
বাছাই প্রক্রিয়া : লিখিত পরীক্ষায় মেধার ভিত্তিতে এবং শারীরিক ক্ষমতা কঠোরভাবে বিবেচনা করা হবে।
আবেদনকারীরা এ বিষয়ে বিস্তারিত জানতে ৭৮২৭৯৬৯৩১৬ অথবা ৭৮২৭৯৬৯৩১৮ নম্বরে সোম থেকে শনি যে কোনও দিন কাজের সময় ফোন করতে পারবেন। শ্রী রাজনাথ সিং ২০২১ – ২২ শিক্ষাবর্ষে সৈনিক স্কুলে পর্যায়ক্রমে ছাত্রীদের ভর্তির প্রস্তাব গত অক্টোবর মাসে অনুমোদন করেন।
CG/CB/SB
(Visitor Counter : 31
মানবসম্পদবিকাশমন্ত্রক
থর মরুভূমিতে হরপ্পা-উত্তর যুগে জলবায়ু পরিবর্তনের কারণে জনশূণ্য হওয়ার প্রমাণ মিলল আইআইটি খড়্গপুরের গবেষণায়
কলকাতা, ২০ নভেম্বর, ২০১৯
কচ্ছের রণ ও থর মরুভূমিতে ৩ হাজার বছর আগে লৌহ যুগের ওপর গবেষণা চালিয়ে আইআইটি খড়্গপুর নতুন কিছু তথ্য সামনে নিয়ে এসেছে। ‘কৃষ্ণ যুগ’ হিসেবে পরিচিত সময়ে পুরাতাত্ত্বিক প্রমাণের অভাবে দীর্ঘদিন সিন্ধু সভ্যতার জলবায়ু পরিবর্তন ও জল সঙ্কটের কারণে পতনের বিষয়টি জানা যায়নি। বর্তমানে এই সংক্রান্ত প্রমাণ মিলেছে।
কচ্ছের রণ-এ পাথুরে দ্বীপগুলিতে হরপ্পা সভ্যতার ধ্বংসাবশেষ পাওয়া গেছে। রণ এবং থর অঞ্চল দীর্ঘদিন মনুষ্যবর্জিত বলে বিবেচিত হয়ে এসেছে। রণ-এর করিমশাহী অঞ্চল ও মরুভূমির দক্ষিণাঞ্চলে খনরকার্যের ফলে মাটির জিনিসপত্র ও কাঠকয়লার সন্ধান পাওয়া গেছে। এগুলিকে উদ্দীপিত আলোক বিকিরণ ও রেডিও কার্বন পদ্ধতিতে পরীক্ষানিরীক্ষা চালিয়ে দেখা গেছে ৩১০০-২৩০০ বছর আগে প্রাগৈতিহাসিক যুগে এই অঞ্চলে মনুষ্য বসতি ছিল।
সংশ্লিষ্ট এলাকাগুলিতে সভ্যতায় ব্যবহৃত নানা জিনিসপত্রের পাশাপাশি হাড়, দাঁত-সহ বহু প্রাণীর অবশেষ পাওয়া গেছে। এর মাধ্যমে ঐ অঞ্চলের সামাজিক অবস্থার পুনর্গঠন করা সম্ভব হয়েছে।
বিভিন্ন তরল পদার্থের অবশেষ, ফুলের রেণু এবং শামুক জাতীয় প্রাণীর নরম অংশের জীবাশ্ম অক্সিজেন আইসোটোপের মাধ্যমে পরীক্ষানিরীক্ষার পর প্রমাণিত হয়েছে ঐ অঞ্চলে সক্রিয় একটি নদী ছিল এবং লৌহ যুগের শুরুর থেকে মধ্যযুগ পর্যন্ত সেখানে মানুষ বসবাস করত। ভারতীয় সেনাবাহিনীর সহায়তায় ঐ অঞ্চলে খনন কাজ চালানো হয় কারণ এলাকাটি ভারত-পাক সীমান্তবর্তী অঞ্চল হওয়ায় সেখানে সহজেই যাওয়া-আসা করার ক্ষেত্রে বাধা-নিশেষ রয়েছে। গবেষকরা এই প্রসঙ্গে ১০৩০ খ্রিষ্টাব্দে আল বেরুনির ভ্রমণ কাহিনী উল্লেখ করেছেন যেখানে কচ্ছ এলাকায় নদীর কথা উল্লেখ রয়েছে।
SSS/CB/DM
(Visitor Counter : 57
প্রতিরক্ষামন্ত্রক
ফোর্ট উইলিয়ামে সর্বক্ষণ বাতাসের গুণমান পর্যবেক্ষণের জন্য ব্যবস্থা চালু করা হল
কলকাতা, ৩ জুন, ২০১৯
ফোর্ট উইলিয়াম মিলিটারি স্টেশনে ‘গো গ্রিন প্রোজেক্ট’-এর আওতায় সর্বক্ষণ বাতাসের গুণমান পর্যবেক্ষণের জন্য কন্টিনিউয়াস অ্যাম্বিয়েন্ট এয়ার কোয়ালিটি মনিটরিং সিস্টেম  ব্যবস্থা আজ চালু হল। সেনাবাহিনীর পূর্বাঞ্চলীয় প্রধান লেফটেন্যান্ট জেনারেল এম এম নারাভানে এর উদ্বোধন করেন।
সিএএকিউএমএস-এর সাহায্যে সারা বছর ধরে বায়ু দূষণ সংক্রান্ত বিভিন্ন বিষয় পরিমাপ করা যাবে। এই ব্যবস্থায় ডিজিটাল পদ্ধতিতে বায়ুপ্রবাহ এবং তার দিক, তাপমাত্রা, আপেক্ষিক আর্দ্রতা, সূর্যরশ্মির বিকিরণ, বাতাসের চাপ, বৃষ্টির পরিমাণ সহ আবহাওয়ার গুরুত্বপূর্ণ তথ্যাদি জানা যাবে। ইন্টারনেটের মাধ্যমে এই তথ্যগুলি বিশ্লেষণ করা যাবে এবং পশ্চিমবঙ্গ দূষণ নিয়ন্ত্রণ পর্ষদ অথবা যে কোন স্থানীয় এবং আন্তর্জাতিক আবহাওয়া এবং দূষণ নিয়ন্ত্রণ পর্যবেক্ষণ কর্তৃপক্ষ এগুলি ব্যবহার করতে পারবে।
পশ্চিমবঙ্গ দূষণ নিয়ন্ত্রণ পর্ষদের শ্রী কল্যাণ রুদ্রের উদ্যোগে সিএএকিউএমএস ব্যবস্থা চালু করা গিয়েছে ফোর্ট উইলিয়াম মিলিটারি স্টেশনে। ফোর্ট উইলিয়াম মিলিটারি স্টেশনের সমস্ত কর্মী এবং তাঁদের পরিবারের উদ্দেশে এই ব্যবস্থাটি উৎসর্গ করা হয়েছে। এর সাহায্যে পরিবেশ দূষণ সংক্রান্ত বিভিন্ন বিষয়ে স্বয়ংক্রিয় পদ্ধতিতে নজরদারি করা হবে।
SSS/CB/DM
(Visitor Counter : 50
প্রতিরক্ষামন্ত্রক
কোভিড-১৯-এর বিরুদ্ধে লড়াইয়ে অগ্রভাগে রয়েছে ভারতীয় নৌবাহিনীর হাসপাতাল-জাহাজ পতঞ্জলী
নতুন দিল্লি, ১৯ এপ্রিল, ২০২০
কোভিড-১৯-এর বিরুদ্ধে লড়াইয়ে ভারতীয় নৌবাহিনীর হাসপাতাল-জাহাজ পতঞ্জলী অগ্রভাগে রয়েছে। নৌবাহিনীর এই জাহাজটিকে উত্তর কন্নড় জেলার কোভিড আক্রান্ত রোগীদের চিকিত্সার জন্য হাসপাতালের রূপ দেওয়া হয়েছে।
কারওয়ার জেলা প্রশাসনের অনুরোধের প্রেক্ষিতে গত ২৫শে মার্চ থেকে দেশব্যাপী লকডাউন ঘোষণার পর নৌবাহিনীর এই জাহাজটিকে ২৪ ঘন্টার মধ্যেই হাসপাতালের রূপ দেওয়া হয়। নৌবাহিনীর এই হাসপাতালে ৩ জন চিকিত্সক, ৯ জন চিকিত্সাকর্মী এবং সমসংখ্যক সহায়ককর্মী হাসপাতালের রোগীদের দিবা রাত্রি পরিষেবা দিচ্ছেন। উল্লেখ করা যেতে পারে গত ২৮শে মার্চ ৯জন রোগীর একটি দল এই হাসপাতালে ভর্তি হন। এদের মধ্যে সুস্থ হয়ে ওঠার পর ৮ জনকে ছেড়ে দেওয়া হয়েছে। বর্তমানে এই হাসপাতালে একজন রোগী রয়েছেন, যিনি চিকিত্সায় ভাল সাড়া দিচ্ছেন।
নৌবাহিনীর জাহাজ পতঞ্জলী হাসপাতাল হিসেবে চিকিত্সা পরিষেবার পাশাপাশি নৌসেনাকর্মী ও তাদের পরিবারের সদস্যদের নিয়মিত ভাবে চিকিত্সা পরিষেবা প্রদান করছে।
(CG/BD/AS
প্রতিরক্ষামন্ত্রক
অপারেশন সংকল্প: ভারতীয় নৌ-বাহিনীর সামুদ্রিক নিরাপত্তা অভিযানের তৃতীয় বর্ষ
নয়াদিল্লি, ১৯ জুন, ২০২২
ভারতের নৌ-বাণিজ্যিক স্বার্থ সুরক্ষায় নৌ-বাহিনীর স্টেলথ ফ্রিগেট শ্রেণীর যুদ্ধ জাহাজ তলওয়ার বর্তমানে উপসাগরীয় অঞ্চলে অপারেশন সংকল্প উদযাপনের জন্য মোতায়েন রয়েছে। নৌ-বাহিনীর পক্ষ থেকে লাগাতার তিন বছর উপসাগরীয় অঞ্চলে সংকল্প অভিযান চলছে।
উপসাগরীয় অঞ্চলে নিরাপত্তা পরিস্থিতির ক্রমাবনতি, ২০১৯ সালের জুন মাসে ওমান উপসাগরীয় অঞ্চলে একাধিক পণ্যবাহী জাহাজের উপর আক্রমণের পর ভারতীয় নৌ-বাহিনী সামুদ্রপথ নিরাপত্তা অভিযান করে। এই অভিযানের নাম দেওয়া হয় অপারেশন সংকল্প। এ ধরনের অভিযানের উদ্দেশ্যই ছিল হরমুজ প্রণালী দিয়ে যাতায়াতকারী ভারতীয় জাহাজগুলির নিরাপত্তা সুনিশ্চিত করা।
এই অভিযান সংশ্লিষ্ট সব কর্তৃপক্ষ অর্থাৎ প্রতিরক্ষা মন্ত্রক, বিদেশ মন্ত্রক, জাহাজ মন্ত্রক, পেট্রোলিয়াম ও প্রাকৃতিক গ্যাস মন্ত্রক তথা জাহাজ পরিবহণ মহানির্দেশকের মধ্যে ঘনিষ্ঠ সমন্বয় রেখে এগিয়ে নিয়ে যাওয়া হচ্ছে।
উপসাগরীয় অঞ্চলে পরিস্থিতির উপর নৌ-বাহিনী নিরন্তর প্রহরা রেখেছে, যাতে এই অঞ্চল দিয়ে ভারতীয় পণ্যবাহী জাহাজগুলি নিরাপদে যাতায়াত করতে পারে। দেশের নৌ-পরিবহণের স্বার্থ সুরক্ষায় নৌ-বাহিনী অঙ্গীকারবদ্ধ।
PG/BD/SB
(Visitor Counter : 106
প্রধানমন্ত্রীরদপ্তর
প্রধানমন্ত্রী বিপর্যয় প্রতিরোধী পরিকাঠামো সংক্রান্ত চতুর্থ আন্তর্জাতিক সম্মেলনের উদ্বোধনী অধিবেশনে বক্তব্য রেখেছেন
“উন্নত মানের পরিকাঠামো নির্মাণের মধ্য দিয়ে আমরা দরিদ্র এবং সব থেকে পিছিয়ে পড়া মানুষদের চাহিদা পূরণে অঙ্গীকারবদ্ধ ; এর মধ্য দিয়ে তাদের আকাঙ্খা বাস্তবায়িত হবে”
“যেকোন পরিকাঠামো উন্নয়নে মানুষের কথা সবসময় ভাবতে হবে। আর আমরা ভারতে এটাই করে থাকি”
“যদি আমরা পরিকাঠামোকে দীর্ঘস্থায়ী করতে পারি, তাহলে আমরা আমাদের জন্যই শুধু বিপর্যয়কে প্রতিরোধ করবো না আমাদের পরবর্তী প্রজন্মগুলিকেও এই সমস্যা থেকে রক্ষা করবো”
নয়াদিল্লী, ০৪ মে, ২০২২
প্রধানমন্ত্রী শ্রী নরেন্দ্র মোদী আজ ভিডিও বার্তার মাধ্যমে বিপর্যয় প্রতিরোধী পরিকাঠামো সংক্রান্ত চতুর্থ আন্তর্জাতিক সম্মেলনের  উদ্বোধনী অধিবেশনে বক্তব্য রেখেছেন। এই অধিবেশনে অস্ট্রেলিয়ার প্রধানমন্ত্রী মিঃ স্কট মরিশন, ঘানার রাষ্ট্রপতি মিঃ নানা অ্যাড্ডো ডাংকোয়া অ্যাকুফো-অ্যাড্ডো, জাপানের প্রধানমন্ত্রী মিঃ ফুমিও কিশিদা এবং মাদাগাস্কারের রাষ্ট্রপতি মিঃ অ্যান্ড্রি নিরিনা রাজোলিনা উপস্থিত ছিলেন।
স্থিতিশীল উন্নয়নের লক্ষ্যে পৌঁছানোর যে প্রতিশ্রুতি দেওয়া হয়েছে তার সুফল যাতে প্রত্যেকে পান প্রধানমন্ত্রী তাঁর ভাষণে উপস্থিত সকলকে আরও একবার সেই বিষয়টি মনে করিয়ে দেন । “উন্নত মানের পরিকাঠামো নির্মাণের মধ্য দিয়ে আমরা দরিদ্র এবং সব থেকে পিছিয়ে পড়া মানুষদের চাহিদা পূরণে অঙ্গীকারবদ্ধ ; এর মধ্য দিয়ে তাদের আকাঙ্খা বাস্তবায়িত হবে”। প্রধানমন্ত্রী বলেন, যেকোন পরিকাঠামো মানুষের জন্য তৈরি করা হয়। তাই সকলে যাতে উন্নতমানের নির্ভরযোগ্য এবং স্থিতিশীল পরিষেবার সুযোগ সমানভাবে পান সেদিকে নজর রাখতে হবে। “যেকোন পরিকাঠামো উন্নয়নে মানুষের কথা সবসময় ভাবতে হবে। আর আমরা ভারতে এটাই করে থাকি”।
ভারতে এখন শিক্ষা, স্বাস্থ্য, পানীয় জল, পয়ঃনিকাশী ব্যবস্থাপনা, বিদ্যুৎ, পরিবহণের মত বিভিন্ন মৌলিক পরিষেবাগুলি পৌঁছে দেওয়ার জন্য নানা ব্যবস্থা নেওয়া হয়েছে। “আমরা জলবায়ু পরিবর্তনের সমস্যাটিকেও সরাসরি মোকাবিলা করছি। আর তাই আমাদের উন্নয়ন সংক্রান্ত উদ্যোগের পাশাপাশি কপ২৬-এ আমরা ২০৭০ সালের মধ্যে দেশকে কার্বন নিঃসরণ মুক্ত করার বিষয়ে অঙ্গীকারবদ্ধ হয়েছি।”
প্রধানমন্ত্রী বলেন, মানুষের সম্ভাবনাকে কাজে লাগানোর জন্য পরিকাঠামো গড়ে তোলার গুরুত্ব রয়েছে। আর তাই পরিকাঠামো ক্ষেত্রে যেকোন ক্ষতি পরবর্তী প্রজন্মকেও ভুগতে হয়। এই প্রেক্ষিতে প্রধানমন্ত্রী সকলের কাছে জানতে চান , “আধুনিক প্রযুক্তি ও জ্ঞানের মাধ্যমে আমরা কি এমন একটি দীর্ঘস্থায়ী পরিকাঠামো গড়ে তুলতে পারি না যা দীর্ঘদিন ব্যবহার করা সম্ভব?” এই সমস্যাটিকে উপলব্ধি করে সিডিআরআই গড়ে তোলা হয়েছে। শ্রী মোদী বলেন, এই জোট প্রসারিত হয়েছে এবং অত্যন্ত গুরুত্বপূর্ণ ভূমিকা পালন করছে। এই প্রসঙ্গে তিনি জানান, কপ২৬-এ ‘ইনফ্রাসট্রাকচার ফর রেজিলিয়েন্ট আইল্যান্ড স্টেটস’ গড়ে তোলার উদ্যোগ নেওয়া হয়েছে। সিডিআরআই বিশ্বের ১৫০টি বিমান বন্দরকে দীর্ঘস্থায়ী বিমান বন্দরে পরিণত করার বিষয় নিয়ে পরীক্ষা চালাচ্ছে। এই জোট বিপর্যয় মোকাবিলার জন্য দীর্ঘস্থায়ী পরিকাঠামো গড়ে তুলতে আন্তর্জাতিক স্তরে মূল্যায়ন নিয়ে কাজ করছে। এই উদ্যোগের ফলে বিশ্বজুড়ে যে তথ্য পাওয়া যাবে তা যথেষ্ট মূল্যবান হবে।
প্রধানমন্ত্রী বলেন, আমাদের ভবিষ্যতকে দীর্ঘস্থায়ী পরিকাঠামো ব্যবহারের সুযোগ করে দেবার জন্য প্রয়োজনীয় সংস্কারের লক্ষ্যে আমরা কাজ করে চলেছি। দীর্ঘস্থায়ী পরিকাঠামো আমাদের উদ্যোগের মূল লক্ষ্য। “যদি আমরা দীর্ঘস্থায়ী পরিকাঠামোকে গড়ে তুলতে পারি, তাহলে আমরা আমাদের জন্যই শুধু বিপর্যয়কে প্রতিরোধ করবো না আমাদের পরবর্তী প্রজন্মগুলিকেও এই সমস্যা থেকে রক্ষা করতে পারবো”।
CG/CB/NS
(Visitor Counter : 83
রাষ্ট্রপতিরসচিবালয়
রাষ্ট্রপতির কাছে পাঁচ রাষ্ট্রদূত তাঁদের পরিচয়পত্র জমা দিলেন
নয়াদিল্লি, ১৬ মার্চ, ২০২২
রাষ্ট্রপতি শ্রী রাম নাথ কোবিন্দ আলজেরিয়া, মালাওয়ি, কানাডা, ইন্দোনেশিয়া এবং রাশিয়ার রাষ্ট্রদূতদের পরিচয়পত্র গ্রহণ করেছেন। যাঁরা পরিচয়পত্র জমা দিলেন :
১) আলজেরিয়ার রাষ্ট্রদূত আব্দেররহমান বেঙ্গুইরা
২) মালাওয়ির হাই কমিশনার মিঃ লিওনার্ড সেনজা মেনগেজি
৩) কানাডার হাই কমিশনার মিঃ ক্যামেরন দ্যঁ ম্যাকে
৪) ইন্দোনেশিয়ার রাষ্ট্রদূত মিস ইনা হাগনিনিনগ্যাতিয়াস কৃষ্ণমূর্তি
৫) রাশিয়ার রাষ্ট্রদূত মিঃ ডেনিশ এভগেনিভিচ অ্যালিপোভ
পরিচয়পত্র গ্রহণ করার পর রাষ্ট্রপতি পাঁচ জন রাষ্ট্রদূতের সঙ্গে পৃথকভাবে মতবিনিময় করেন। তিনি তাঁদের অভিনন্দন জানিয়ে বলেন, এই দেশগুলির সঙ্গে ভারতের উষ্ণ সৌহার্দ্যপূর্ণ সম্পর্ক রয়েছে। ভারত প্রতিটি দেশের সঙ্গে বহুস্তরীয় সম্পর্ক গড়ে তুলেছে। রাষ্ট্রপতি আশা করেন, সংশ্লিষ্ট দেশগুলির সঙ্গে ভারতের দ্বিপাক্ষিক সম্পর্ক আগামী দিনে আরও দৃঢ় হবে এবং তিনি ঐ দেশগুলির জনগণের সমৃদ্ধি ও কল্যাণ কামনা করেন।
রাষ্ট্রদূতরা ও হাই কমিশনাররা রাষ্ট্রপতির কাছে তাঁদের দেশের নেতৃবৃন্দের পক্ষ থেকে ব্যক্তিগত শুভেচ্ছা জানান। তাঁরা ভারতের সঙ্গে নিবিড়ভাবে কাজ করে দ্বিপাক্ষিক সম্পর্ককে আরও মজবুত করতে অঙ্গীকারবদ্ধ।
CG/CB/SB
(Visitor Counter : 81